stanford-oval/wikipedia huggingface dataset:
אירו

ערך זה עוסק במטבע אירופאי. אם התכוונתם למשמעות אחרת, ראו .
.
| --- | --- |

 משתמשים:  רשמי:  מדינות "גוש האירו":  אוסטריה אוסטריה  איטליה איטליה  אירלנד אירלנד אסטוניה אסטוניה  בלגיה בלגיה  גרמניה גרמניה  הולנד הולנד  יוון יוון  לוקסמבורג לוקסמבורג  לטביה לטביה  ליטא ליטא  מלטה מלטה  סלובניה סלובניה  סלובקיה סלובקיה  ספרד ספרד  פורטוגל פורטוגל  פינלנד פינלנד  צרפת צרפת  קפריסין קפריסין  קרואטיה קרואטיה    לא-רשמי:  מונטנגרו מונטנגרו  קוסובו קוסובו  הסכם מוניטרי:  אנדורה אנדורה   הוותיקן הוותיקן   מונקו מונקו  סן מרינו סן מרינו
 סמל:  €
 ISO 4217:  EUR
 יחידות משנה
 1/100:  אירו סנט
 מטבעות ושטרות
 שטרות בשימוש:  €5, €10, €20, €50, €100, €200, ו־€500
 מטבעות בשימוש:  1, 2, 5, 10, 20 ו־50 סנטים €1 ו־€2
 בנק מרכזי
 אינפלציה:  0.9%
 בנק מרכזי:  הבנק המרכזי האירופי
 http://www.ecb.int
 
 → שילינג אוסטרי, פרנק בלגי, לירה קפריסאית, גילדן הולנדי, קרון אסטוני, מרק פיני, פרנק צרפתי, מארק גרמני, דרכמה, לירה אירית, לירה איטלקית, לטס, ליטאס, פרנק לוקסמבורגי, לירה מלטזית, פרנק מונקו, אשקודו, לירה סן מרינו, קורונה סלובקית, טולר סלובנית, פזטה ספרדית, לירת הוותיקן, קונה יחידת מטבע אירופית 
 
אֵירוֹ (סמל: €; קוד: EUR) הוא המטבע האחיד ב-20 מתוך 27 המדינות החברות באיחוד האירופי – עשרים המדינות הללו מכונות כ"גוש האירו". האירו הוא המטבע השני הנסחר ביותר בשוק מטבע החוץ, אחרי הדולר האמריקאי. האירו מחולק ל-100 סנט.
על האירו אחראים הבנק המרכזי האירופי והבנקים המרכזיים הלאומיים של המדינות החברות. הבנק המרכזי האירופי (שמקום מושבו בפרנקפורט) אחראי בלעדית על המדיניות המוניטרית של האיחוד המוניטרי האירופי, בעוד שהבנקים המרכזיים הלאומיים, הכפופים לבנק המרכזי האירופי, אחראיים על הנפקת השטרות והמטבעות והפצתם ברחבי גוש האירו, ועל תפעול מערכת התשלומים של גוש האירו.
שם המטבע

בכל המסמכים של האיחוד האירופי שם המטבע הוא Euro, באלפבית לטיני, Ευρώ באלפבית יווני, או Евро באלפבית קירילי. צורת הרבים של שם המטבע לא מוגדרת באופן אחיד, והיא משתנה משפה לשפה. במסמכים אחרים מותר שימוש בשם שונה למטבע, לפי שפת המסמך.
השם "אירו" נגזר מהמילה אירופה, ובכל שפה הוא מבוטא כפי שמבוטאת תחילתה של המילה "אירופה". מכיוון שצורת ההגייה של המילה "אירופה" משתנה ממדינה למדינה, משתנה בהתאם גם צורת ההגייה של שם המטבע.
בגרמנית מבוטא שם המטבע כאוֹירו, באנגלית מבוטא שם המטבע כ"יורו", בספרדית ואיטלקית כ"אֶאוּרו", וביוונית כ"אֶברוֹ", וכו'. יחידת המשנה קרויה אירו־סנט (Euro cent) או בקיצור סנט (cent), אבל ביוונית היא קרויה לפטה (λέπτα). בצרפתית מקובל להשתמש במילה "סַנְטִים" (centime), הן משום שכך נקרא החלק המאה של הפרנק הצרפתי, והן כדי למנוע בלבול, שכן משמעות המילה cent בצרפתית היא "מאה". באיטלקית נקרא הסנט בלשון הדיבור צֶ'נְטֶזִימוֹ (centesimo).
בעברית, שמו הרשמי של המטבע ביחיד וברבים, כפי שקבעה האקדמיה ללשון העברית, הוא "אירו", הנגזר (ונהגה) מתחילת המילה "אירופה". בנק ישראל ורוב העיתונים בעברית נוהגים על־פי הקביעה הזאת. גם הצורה "יורו" ביחיד וברבים, על־פי הגיית שם המטבע באנגלית, מקובלת בלשון הדיבור בישראל.
הקיצור לאירו בכל מדינות אירופה בהן משתמשים באותיות לטיניות הוא EUR, לפי קוד ISO 4217 של המטבע. הקוד הזה חורג מהכללים הקבועים של תקן ISO, על פיו קוד של יחידת מטבע שאינו מטבע לאומי מתחיל ב־X. ביוון ובקפריסין, שאינן משתמשות באלפבית הלטיני, נהוג קיצור שונה בתקשורת המקומית. אין סימון רשמי לסנט.
השקת האירו > המטבעות שהוחלפו לאחר תאריך ההשקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסרות המטבעות הקודמות של כל 20 החברות בגוש האירו.
סלובניה: טולר סלובני (1 בינואר 2007)
מלטה: לירה מלטזית (1 בינואר 2008)
קפריסין: לירה קפריסאית (1 בינואר 2008)
סלובקיה: קורונה סלובקית (1 בינואר 2009)
אסטוניה: קרון אסטוני (1 בינואר 2011)
לטביה: לטס לטבי (1 בינואר 2014)
ליטא: ליטאס (1 בינואר 2015)
קרואטיה: קונה (1 בינואר 2023)
השקת האירו > התנהגות האירו מול הדולר לאחר ההשקה

עם השקתו היה שוויו של אירו אחד 1.17 דולר. בתחילת דרכו הפגין האירו חולשה והגיע עד לשווי של 0.825 דולר (באוקטובר 2000), אך לאחר מכן החל במגמה של התחזקות כלפי הדולר והחל מסוף 2003 הגיע לרמות סביב 1.25 דולר לאירו והתייצב בשנים שלאחר מכן. בשנת 2007 החל המטבע להתחזק שוב, וביולי 2008, ערב פרוץ משבר האשראי העולמי במלוא עוזו, הגיע לשיא של כמעט 1.6 דולר לאירו. ממועד זה החל האירו במסע של החלשות כלפי הדולר, ומדצמבר 2009, עת היה שוויו כ־1.51 דולר לאירו, ועל רקע המשבר בגוש האירו ב-2010, החל שערו להתדרדר עד לרמות של פחות מ־1.2.
המדינות המשתמשות באירו > המשתמשים הנוכחיים

20 המדינות החברות באיחוד האירופי המהוות את גוש האירו (מכונה גם "מרחב האירו" – "eurozone"), ובהן האירו משמש כמטבע היחיד:
| 0 | 1 | 2 |
| --- | --- | --- |
|  אוסטריה אוסטריה  אסטוניה אסטוניה  איטליה איטליה  אירלנד אירלנד  בלגיה בלגיה  גרמניה גרמניה  הולנד הולנד |  יוון יוון  לוקסמבורג לוקסמבורג  לטביה לטביה  ליטא ליטא  מלטה מלטה  סלובניה סלובניה  סלובקיה סלובקיה |  ספרד ספרד  פורטוגל פורטוגל  פינלנד פינלנד  צרפת צרפת  קרואטיה קרואטיה  קפריסין קפריסין |
4 מדינות אירופיות קטנות, שאינן חברות באיחוד האירופי, חתמו על הסכמים עם האיחוד לפיהם הן רשאיות להשתמש באירו ואף להטביע מטבעות עם צד ייחודי לאותה מדינה: מונקו מונקו, סן מרינו סן מרינו, ותיקן קריית הוותיקן ו-אנדורה אנדורה.
5 טריטוריות של צרפת (מחוץ לאירופה): הארצות הדרומיות והאנטארקטיות של צרפת הארצות הדרומיות והאנטארקטיות של צרפת, סן-פייר ומיקלון סן-פייר ומיקלון, סן מרטן סן מרטן, סן ברתלמי סן ברתלמי, ו-צרפת קליפרטון. בנוסף להן משתמשות באירו כל הטריטוריות מחוץ לאירופה שנחשבות חלק מצרפת. טריטוריות אחרות של צרפת משתמשות בפרנק CFP.
2 מדינות באירופה שהנהיגו את האירו באופן חד־צדדי: מונטנגרו מונטנגרו ו-קוסובו קוסובו. שהיו חלק מיוגוסלביה והשתמשו בעבר בדינר היוגוסלבי. לשתי המדינות האלה אין רשות להנפיק מטבעות אירו, ואין שיתוף פעולה בינן לבין האיחוד האירופי בנוגע לשימוש באירו.
המדינות המשתמשות באירו > משתמשים עתידיים

מטבע של מדינה אחת באיחוד האירופי מוצמד לאירו במטרה להחליפו כאשר יעמוד בתנאים המתאימים – הכתר הדני אשר שייך ל-דנמרק דנמרק – אך לא צפוי שיוחלף בעתיד הקרוב.
החברות הוותיקות באיחוד האירופי שלא הצטרפו לגוש האירו הן דנמרק דנמרק ו-שוודיה שוודיה, ולא צפוי כי מדינות אלו תצטרפנה בעתיד הקרוב. הממלכה המאוחדת, שהייתה חברה באיחוד האירופי מהקמתו ועד לפרישתה מהאיחוד האירופי ב-1 בפברואר 2020, נמנעה מלהצטרף לגוש האירו מאז הקמתו ופרישתה עצרה סופית את תהליך השתלבותה בגוש.
מדינות אלו התחייבו לאמץ את האירו כשיעמדו בתנאים הכלכליים הנדרשים על פי אמנת מאסטריכט. בולגריה בולגריה שהצהירה על כוונתה לבצע את המעבר בתחילת שנת 2025 ו-רומניה רומניה שהודיעה על כוונתה לעשות זאת עד תחילת 2026.
חברות נוספות באיחוד האירופי שאינן חלק מגוש האירו ואין להן לפי שעה תאריך יעד קונקרטי להחלפת המטבע הלאומי שלהן הן שלוש מתוך עשר המדינות שהצטרפו לאיחוד האירופי ב־1 במאי 2004: הונגריה הונגריה, פולין פולין ו-צ'כיה צ'כיה.
מטבעות

אירו הוא יחידת המטבע העיקרית. יחידת המשנה היא סנט. מאה סנטים מהווים אירו אחד.
מטבעות האירו מוטבעים בערכים של 1 סנט, 2 סנטים, 5 סנטים, 10 סנטים, 20 סנטים, 50 סנטים, 1 אירו ו־2 אירו. למטבעות האירו צד אחד המשותף לכל מדינות גוש האירו, ואילו הצד השני שונה ממדינה למדינה ומותאם למורשת המקומית. עם זאת, המטבעות נחשבים הילך חוקי בכל גוש האירו, ללא תלות בהטבעה על הצד הלאומי של המטבע. לארבע מדינות בגוש האירו שאינן חברות באיחוד (מונקו, סן מרינו, אנדורה וקריית הוותיקן) יש זכות להטביע מטבעות עם הצד הייחודי להן.
הצד האחורי של מטבעות 2 אירו משמש את המדינות השונות, בנוסף לעיצוב הרגיל, גם לציון אירועים לאומיים מיוחדים. כל מדינה זכאית להטביע פעם בשנה מטבעות 2 אירו עם צד אחורי מיוחד לציון אירועים אלו.
כמו כן מוטבעים מטבעות לאספנים, שאינם מיועדים לשימוש יום־יומי ואינם מהווים הילך חוקי מחוץ למדינה בה הוטבעו.
מטבעות > דוגמאות מטבע של 1 אירו (הצד הלאומי)

ליטא
שטרות

שטרות האירו אחידים בכל המדינות החברות בגוש האירו, והם מודפסים בערכים של 5, 10, 20, 50, 100, 200, ו־500 אירו. אף שכל השטרות חוקיים בכל מדינות האיחוד, מועט מאוד השימוש היום יומי בשטר של 200 אירו, כי שוויו רב מכדי שיבוא לשימוש רגיל בחיי המסחר, ובשטר ה-500 אירו שהוא נדיר ביותר, ובעלי חנויות רבים מסרבים לקבלו כתשלום הן משום שקשה לתת עודף ללקוח מסכום גדול זה והן משום החשש שהוא שטר מזויף ועסקים רבים אינם מוכנים לקחת סיכון בסכום גדול שכזה. השטר הפופולרי ביותר הוא שטר ה-50 אירו, והוא משמש גם כעדיפות ראשונה בכספומטים למשיכת מזומנים.
על השטרות מודפסים איורים של גשרים ושערים בדויים, לפי סגנונות אדריכליים שונים, כדי לא לקשר אותם למדינות מסוימות.
שטרות > סדרה 2002

| תמונה> צד הפנים | תמונה> צד הגב | ערך | שנה | מידות (מ"מ) | צבע שליט | צבע שליט | השטר> אדריכלות | השטר> המאה |
| --- | --- | --- | --- | --- | --- | --- | --- | --- |
|  |  | €5 | 2002 | 120 × 62 מ"מ |  | אפור | קלאסית | < ה5 |
|  |  | €10 | 2002 | 127 × 67 מ"מ |  | אדום | רומנסקית | ה11-ה12 |
|  |  | €20 | 2002 | 133 × 72 מ"מ |  | כחול | גותית | ה12-ה14 |
|  |  | €50 | 2002 | 140 × 77 מ"מ |  | כתום | הרנסאנס | ה15-ה16 |
|  |  | €100 | 2002 | 147 × 82 מ"מ |  | ירוק | בארוק ורוקוקו | ה17-ה18 |
|  |  | €200 | 2002 | 153 × 82 מ"מ |  | חום צהוב | ברזל וזכוכית | ה19-ה20 |
|  |  | €500 | 2002 | 160 × 82 מ"מ |  | סגול | מודרנית | ה20-ה21 |
שטרות > סדרה אירופה

| תמונה> צד הפנים | תמונה> צד הגב | ערך | שנה | מידות (מ"מ) | צבע שליט | צבע שליט | השטר> אדריכלות | השטר> המאה |
| --- | --- | --- | --- | --- | --- | --- | --- | --- |
|  |  | €5 | 2013 | 120 × 62 מ"מ |  | אפור | קלאסית | < ה5 |
|  |  | €10 | 2014 | 127 × 67 מ"מ |  | אדום | רומנסקית | ה11-ה12 |
|  |  | €20 | 2015 | 133 × 72 מ"מ |  | כחול | גותית | ה12-ה14 |
|  |  | €50 | 2017 | 140 × 77 מ"מ |  | כתום | הרנסאנס | ה15-ה16 |
|  |  | €100 | 2019 | 147 × 77 מ"מ |  | ירוק | בארוק ורוקוקו | ה17-ה18 |
|  |  | €200 | 2019 | 153 × 77 מ"מ |  | חום צהוב | ברזל וזכוכית | ה19-ה20 |
שערי חליפין

| שער חליפין נוכחי עבור EUR |
| --- | --- |
באתר Google Finance:: AUD CAD CHF GBP HKD ILS JPY USD
באתר Yahoo! Finance:: AUD CAD CHF GBP HKD ILS JPY USD
באתר XE.com:: AUD CAD CHF GBP HKD ILS JPY USD
באתר OANDA.com:: AUD CAD CHF GBP HKD ILS JPY USD
באתר גלובס:: שער אירו לדולר אמריקאי
ראו גם

אפרו
פרנק CFA
2 אירו
1 אירו
50 אירו-סנט
20 אירו-סנט
10 אירו-סנט
הערות שוליים

1 2 3 4 5  אירו או יורו?, באתר האקדמיה ללשון העברית, ‏24 במרץ 2010
1 2  בפינלנד ובהולנד לא נעשה שימוש במטבעות 1 ו־2 סנט כיוון שהטיפול בערכים קטנים אלו נחשב ללא כדאי מבחינה כלכלית. עם זאת, גם במדינות אלו המטבעות נחשבים להילך חוקי
↑  https://www.ecb.europa.eu/stats/html/index.en.html
1 2  ממסטריכט עד אתמול: תאריכים בדרך ליורו, באתר גלובס, 4 במאי 1998
↑  רויטרס, בריסל, ‏נבחרו 11 המדינות הראשונות באיחוד האירופי שינהיגו את היורו, באתר גלובס, 29 במרץ 1998
↑  Latvia Wins Final EU Approval to Adopt Euro on Jan. 1 Next Year
↑  בנוסף לכל אלה, יש קבוצה של מדינות באפריקה שהיו בעבר מושבות צרפתיות ואשר נהגו להצמיד את המטבעות שלהן (פרנק CFA) לפרנק הצרפתי הצמדה מלאה. כיום הן מצמידות את מטבעותיהן לאירו.
↑  הממלכה המאוחדת ודנמרק הצטרפו לאמנת מאסטריכט אחרי שהוסכם כי הן אינן מחויבות להצטרף לאירו. שוודיה שוודיה מחויבת רשמית להצטרף, אך בשל משאל עם שנערך ב־14 בספטמבר 2003 בו התנגדו רוב אזרחיה להצטרפות לאירו היא נמנעת מהצטרפות. ההימנעות מתבטאת בכך שהיא איננה מצטרפת למנגנון החליפין ERM-II, שהוא אחד מהקריטריונים הכלכליים לקבלה לאירו. הקרונה הדנית הייתה צמודה למארק הגרמני, וכעת היא צמודה לאירו, כך שלהימנעותה של דנמרק מהצטרפות לגוש האירו משמעות סמלית בעיקר.
1 2  שטרות הבנק המרכזי האירופי
1 2 3 4 5 6 7 8 9 10 11  סדרה אירופה - הבנק המרכזי האירופי
| מטבעות שקדמו לאירו ומטבעות נוספים של מדינות האיחוד האירופי |
| --- | --- | --- |
| מטבעות לאומיים של מדינות האיחוד שהוחלפו | שילינג אוסטרי • לירה איטלקית • פונט אירי • פרנק בלגי • מארק גרמני • גילדן הולנדי • גילדן דרום גרמני • דרכמה יוונית • פרנק לוקסמבורגי • לטס לטבי • ליטאס ליטאי • לירה מלטזית • טולר סלובני • קורונה סלובקית • פזטה ספרדית • אשקודו פורטוגלי • מרק פיני • פרנק צרפתי • לירה קפריסאית • קונה קרואטית • קרון אסטוני |  |
| מטבעות אחרים שהוחלפו | יחידת מטבע אירופית (אקו) • פרנק מונוגסקי • לירה סן מרינזית • לירת הוותיקן |  |
| מטבעות ב-ERM II | כתר דני |  |
| מטבעות אחרים שלא הוחלפו | ליש"ט בריטית • קורונה צ'כית • פורינט הונגרי • זלוטי פולני • קרונה שוודית • לב בולגרי • לאו רומני |  |
| --- | --- |
בקרת זהויות :  NLI: 987007530202205171  BnF: cb13338634m (data)  GND: 4408931-4  HDS: 045834  LCCN: sh98003388  NDL: 00576420  NKC: ph120033 
2023:
  גוש האירו (20)
  מדינות האיחוד האירופי המחויבות לאמץ את האירו בעתיד (6)
  מדינה חברה באיחוד האירופי בעלת פטור מאימוץ האירו (דנמרק) (1)
  אזורים מחוץ לאיחוד האירופי המשתמשים באירו בהסכם (4)
  אזורים מחוץ לאיחוד האירופי המשתמשים באירו ללא הסכם (2)
הטייל מעל לים הערפילים

| --- | --- |

 מידע כללי
 צייר:  קספר דויד פרידריך
 תאריך יצירה:  1818
 טכניקה וחומרים:  שמן על בד
 ממדים בס"מ
 רוחב:  74.8 ס״מ 
 גובה:  94.8 ס״מ 
 נתונים על היצירה
 מספר יצירה:  HK-5161 (הגלריה לאמנות של המבורג) 
 מיקום:  הגלריה לאמנות, המבורג
 
הטייל מעל לים הערפילים (גרמנית: Der Wanderer über dem Nebelmeer) הוא ציור שמן משנת 1818, מאת הצייר הגרמני קספר דויד פרידריך. הציור נחשב לאחד מן היצירות הידועות מן הזרם הרומנטי באמנות.
היצירה

הציור מציג דמות גברית, העומדת בגבה אל הצופה, על פסגתו של הר. היא לבושה במכנסיים ובמקטורן כהים ומחזיקה בידה מקל הליכה. הדמות ניצבת ומשקיפה על אזור הררי הטובע בערפל. רגלה האחת נשענת על משטח סלע גבוה יותר. מתוך הערפל צצות פסגות של הרים, ורכס הררי גדול מופיע ברקע הציור.
הדמות וההר שעליה היא ניצבת מודגשים בגוון כהה, כמעין צללית, על רקע הנוף הערפילי והכחלחל. משטח הציור מחולק לשלושה אזורים עיקריים - השמים, הנוף הערפילי וההר שעליו ניצבת הדמות. מבחינת הקומפוזיציה בולטת בתמונה התכנסות של קווי האופק לכיוון פלג גופה העליון של הדמות. הטבע בציור משמש כמעין ביטוי לנפשו של הטייל. הנוף נתפש כגדול ממדים - "נשגב".
האמן עזרא אוריון קיים דיאלוג עם תמונתו של פרידריך ביצירתו "מסלול המראה בבקעת האנאפורנה". אוריון עמד בראש משלחת להרי ההימלאיה, אשר הקימה בגובה ארבעה קילומטרים, סוללה של אבנים המשקיפה על פסגת הרכס. אוריון העמיד אדם על ראש הסוללה, בקומפוזיצה הדומה לזו של פרידריך. אולם ביצירתו של אוריון עומד האדם בהתרסה כלפי האינסוף, עם הפנים למשקיף כשגבו מופנה לים הערפל, מתוך עליונות על המרחב.
"מסלול המראה", עזרא אוריון, צילום: אברהם חי, 1981
עיקול

ערך זה עוסק בהחרמת רכוש על ידי השלטונות. אם התכוונתם לחלק מפותל בדרך, ראו .
עיקול הוא החרמת רכוש או כספים, בין שמצויים בידי החייב בעת הטלת העיקול ובין שהחייב יהיה זכאי להם בעתיד. עיקול מופעל בדרך כלל באחד משלושה מקרים עיקריים:
כאשר לווה לא עמד בתנאי הפירעון של הלוואה, שהנכס המעוקל שועבד, שימש ערבון או שימש בטוחה לפרעונה
כאשר אדם קיבל מוצר או שירות מסוים לפי הסכמה או חוזה, אך לא פרע את התמורה שנקבעה להם בחוזה
כאשר השלטון מכריז, בידיעת בעל הנכס או שלא בידיעתו, על דרישה לתשלום או העברת הנכס לידי השלטון.
ברוב המקרים חייב הנושה לבצע הליך חוקי כדי לזכות בצו שיאפשר עיקול הנכס, פעמים רבות באמצעות צו עיקול הניתן בידי בית משפט ונאכף בידי ההוצאה לפועל.
רשויות שלטוניות, כמו רשות המיסים, המוסד לביטוח לאומי, עירייה וגורמים הפועלים מטעמם רשאים להוציא צווי עיקול ללא צו בית משפט, לדוגמה, הטלת עיקול על חשבון הבנק מטעם חברה פרטית הגובה חובות עבור העירייה.
שלבים עיקריים בהליכי עיקול

הליך עיקול מתחיל בהוצאת צו ומסירתו לחייב. בצו יצוינו סיבת העיקול, התוקף החוקי לעיקול וכן פרטי הרכוש שיעוקלו אם לא יפרע החוב. בדרך כלל ניתן לחייב פרק זמן כדי לאפשר לו לסלק את חובו.
אם לא פרע את החוב, מוחרם הרכוש ונמסר לזוכה במטרה לממשו. בדרך כלל ניתנת לחייב התראה לפני מתן צו עיקול, אך לעיתים קרובות ומחשש להברחת נכסים, מאפשר בית משפט להוציא צו עיקול במעמד צד אחד שהוא בעל החוב ומבלי שתינתן לחייב אפשרות להתגונן לפני מתן הצו, אלא רק אחריו.
ביצוע העיקול תלוי בסוג הרכוש המעוקל:
במטלטלין (ריהוט, מכשירי חשמל, וכדומה) מתנהל ההליך על ידי נציגים של הרשות לאכיפה וגבייה במקום בו נמצאים המטלטלין – דירתו, משרדיו או מחסניו.
נכסים פיננסיים (כספים, תוכניות חיסכון, קופות גמל, ניירות ערך וכדומה) - באמצעות הודעה לבנקים או לגורמים אחרים המחזיקים את כספו של החייב.
בנכסים רשומים (דירה, מגרש, מכונית) – נעשה באמצעות רישום אזהרה בגוף האחראי על אותם נכסים – רשם המקרקעין, משרד הרישוי.
צד ג' – ניתן לעקל כספים המגיעים לחייב מצד שלישי, (משכורת, חוב עסקי וכדומה) על ידי מסירת הודעה לצד השלישי הנדרש להעביר את הכספים להוצאה לפועל.
שלבים עיקריים בהליכי עיקול > עיקול משכורת בישראל

צו עיקול משכורת נשלח למעסיק של עובד שכיר, בד בבד עם העברת הודעה לחייב. המעסיק מחויב לבצע את צו העיקול כלשונו.
חוק הגנת השכר קובע שבעת עיקול משכורת יש להשאיר לעובד סכום השווה לגמלה הניתנת לפי חוק הבטחת הכנסה, כדי להותיר לעובד ולמשפחתו סכום המאפשר קיום מינימלי.
להלן השכר נטו שיש להשאיר לעובד, לאחר ניכוי ניכויי חובה: מס הכנסה, ביטוח לאומי וכל ניכוי אחר שמעסיק חייב לנכות משכר העובד על-פי חוק. הסכומים מעודכנים לשנת 2021:
| מצב משפחתי | הסכום שיש להשאיר לעובד> מתוך שכר העבודה החודשי | הסכום שיש להשאיר לעובד> מתוך שכר העבודה היומי |
| --- | --- | --- |
| יחיד/ה | 2,201 ש"ח | 88.04 ש"ח |
| שני בני זוג | 3,302 ש"ח | 132.06 ש"ח |
| שני בני זוג עם ילד | 3,830 ש"ח | 153.19 ש"ח |
| שני בני זוג עם 2 ילדים ומעלה | 4,358 ש"ח | 174.32 ש"ח |
| הורה עצמאי + ילד | 3,600 ש"ח | 143.99 ש"ח |
| הורה עצמאי + 2 ילדים ומעלה | 4,480 ש"ח | 179.2 ש"ח |
אם הסכומים שצוינו בטבלה גבוהים מ-80% משכר הנטו של העובד, יושארו בידי העובד 80% משכר הנטו ולא סכומים אלה, כלומר במקרים אלה מותר לעקל 20% משכר הנטו של העובד.
בעיקול משכורת לצורך תשלום מזונות, אין מגבלה על סכום העיקול וניתן לעקל את כל שכרו נטו של העובד.
על המעסיק מוטלת חובה לנכות את מלוא סכום העיקול שבצו. במקרים בהם לא נגבה מלוא הסכום במשכורת ששולמה לאחר קבלת הצו, עליו לנכות את הסכום הנותר במשכורות הבאות של העובד החייב.
העיקול כשיטה

לעיקול שתי מטרות הדורשות איזון מתמיד: האחת - להגן על זכות הקניין של הזוכה ולסייע לו לגבות את חובו במהירות וביעילות; השנייה - להגן על החייב אשר בשל מצבו הכלכלי אינו יכול לעמוד בתשלום החוב, תוך שמירה על זכויותיו, על כבודו ועל חירותו. רשות האכיפה והגבייה אחראית לשמירה על איזון זה.
בדוח ביקורת מבקר המדינה על רשות האכיפה והגבייה נמצאו כשלים וליקויים בנושאים שונים ובעיקר:
בניהול תיקים במערכת ההוצאה לפועל
בשלב פתיחת התיקים המנוהלים.
בנוגע לשיעורי הריבית המושֶתֶת על חייבים.
בישראל יש 5 מיליון תיקי חוב, ולאחד מכל 7 אזרחים מעל גיל 18 יש תיק חוב בהוצאה לפועל.
ראו גם

חילוט
פסק דין בוקר
הערות שוליים

↑  אסף דרעי, בנים אכלו בוסר ושיני אבות תקהינה? זכות הקניין של צדדים שלישיים בהליכי עיקול מיטלטלין בהוצאה לפועל, המשפט יז, 2013
↑  עיקול נכסים של חייב בהוצאה לפועל הנמצאים אצל צד שלישי, באתר כל זכות
↑  שכר עבודה שלא ניתן לעקל או לשעבד, באתר כל זכות
↑  דוח מבקר המדינה, מנגנון גביית חובות בהוצאה לפועל, באתר www.mevaker.gov.il
↑  אריאלה ברק אקשטיין, כך ניתן הזדמנות אמיתית להחזיר חובות, באתר כלכליסט, 14 באפריל 2017
| --- | --- |
בקרת זהויות :  LCCN: sh85050487  NARA: 10643891  NDL: 00567274
רשת חלל עמוק

| --- | --- |

סמליל רשת החלל העמוק לכבוד 50 שנות פעילות   (1963–2013)
 מידע כללי
 ארגון:  דירקטוריון הרשת הבין־כוכבית (IND)  (נאס"א / המעבדה להנעה סילונית)
 מיקום:  פסדינה, לוס אנג'לס, קליפורניה קליפורניה, ארצות הברית ארצות הברית  רשימת המרכזים  מרכז גולדסטון לתקשורת חלל עמוק   ברסטו, קליפורניה, ארצות הברית ארצות הברית מרכז מדריד לתקשורת חלל עמוק   רובלדו דה צ'אוולה, מדריד, ספרד ספרד מרכז קנברה לתקשורת חלל עמוק   טריטוריית הבירה האוסטרלית, קנברה,   אוסטרליה אוסטרליה
 תאריך ייסוד:  1 באוקטובר 1958
 
 קואורדינטות:  34°12′04″N 118°10′25″W﻿ / ﻿34.201086111111°N 118.17361388889°W﻿ / 34.201086111111; -118.17361388889
 he
 
 deepspace.jpl.nasa.gov
 
רשת חלל עמוק (באנגלית: Deep Space Network, בראשי תיבות: DSN) היא רשת בינלאומית של NASA הכוללת אנטנות ומתקני תקשורת המשמשים לתקשור עם רכבי חלל פלנטריים ותצפיות רדיו ורדאר אסטרונומיים לחקר מערכת השמש והיקום. DSN משמשת גם לתקשור עם משימות בודדות סביב כדור הארץ. הטלסקופים המרכזיים ביותר של הרשת נמצאים במרכז גולדסטון לתקשורת חלל עמוק שבקליפורניה, במרכז מדריד לתקשורת חלל עמוק שבמדריד ובמרכז קנברה לתקשורת חלל עמוק שבקנברה.
DSN היא חלק מהמעבדה להנעה סילונית של נאס"א. הרשת מקבילה ל־ESTRACK (אנ') של סוכנות החלל האירופאית, SDSN הרוסית, IDSN ההודית, UDSC היפנית ו־CDSN הסינית.
רשת חלל עמוק

מעקב אחרי משימות הנמצאות בחלל הרחוק מכדור הארץ שונה ממעקב אחרי משימות הנמצאות במסלול לווייני נמוך. משימות חלל עמוק ניתנות לצפייה למשך זמן רב מאזורים נרחבים בכדור הארץ, ולכן נדרשות תחנות תקשורת מעטות (ל־DSN ישנם רק 3 תחנות). עם זאת, אותן תחנות דורשות אנטנות עצומות ומקלטים רגישים ביותר, יחד עם משדרים חזקים במיוחד על מנת לקלוט ולשדר מאותם מרחקים עצומים.
החלל העמוק מוגדר בשני אופנים שונים. הראשון הוא כאשר משימה נמצאת רחוק מספיק מכדור הארץ כך שהיא תמיד נמצאת בשדה הראייה של אחת מתחנות DSN. מרחק זה, שהוא כ־30,000 ק"מ, היה הגדרת "חלל עמוק" במשימות אפולו ובימיה הראשונים של DSN. ההגדרה השנייה והנוכחית ל"חלל עמוק" היא של איגוד הטלקומוניקציה הבינלאומי שהגדירה מספר תדרים שונים לחלל העמוק ולחלל בקרבת כדור הארץ. לפי הגדרה זו, החלל העמוק מתחיל במרחק של 2,000,000 ק"מ מפני כדור הארץ.
היסטוריה

DSN הוקמה בינואר 1958 כאשר JPL, תחת חוזה של צבא ארצות הברית, פרסה אנטנות רדיו ניידות בניגריה, סינגפור וקליפורניה כדי לקלוט טלמטריה ותקשורת מאקספלורר 1, הלוויין האמריקאי הראשון. נאס"א כן הוקמה רשמית ב־1 באוקטובר 1958, כדי לאחד את תוכניות החלל הנפרדות של צבא ארצות הברית, צי ארצות הברית וחיל האוויר של ארצות הברית לתוכנית חלל אזרחית אחת.
ב־3 בדצמבר 1958 JPL הועברה מידי צבא ארצות הברית לידי נאס"א וקיבלה את האחריות לתכנון ולהוצאה אל הפועל של משימות לחקר הירח ומערכת השמש באמצעות גשושיות הנשלטות מרחוק. זמן קצר לאחר ההעברה, נאס"א ייסדה את המושג "רשת חלל עמוק" כמערכת תקשורת נפרדת שתתאים לכל משימות החלל העמוק, ובכך להימנע מהצורך ליצירת רשת תקשורת עבור כל משימה ומשימה. DSN קיבלה אחריות על ביצוע מחקרים, פיתוח והפעלת מתקניה. DSN הפכה למובילה העולמית בתחום פיתוח מקלטים שקטים, פיתוח "צלחות" תקשורת, מעקב, טלמטריה, עיבוד מידע דיגיטלי וניווט חלל עמוק.
האנטנות הגדולות ביותר של DSN נקראות לפעולה לעיתים קרובות במקרה חרום של רכב חלל כלשהו. רוב החלליות מתוכננות כך שיוכלו לתקשר באמצעות האנטנות הקטנות (והחסכוניות יותר) של DSN, אך בעת חרום, השימוש באנטנות הגדולות קריטי. הצורך באנטנה גדולה יכול לבוא בגלל מחסור באנרגיה חשמלית המגבילה את יכולות השידור של החללית במצוקה או בגלל סיבות דומות. במקרה חרום הצורך ליצור קשר עם החללית קריטי כדי לקבל כל מידע אפשרי אודות בעיית החללית כך שיהיה אפשר לתקנה. מקרה החרום המפורסם ביותר הוא מקרה אפולו 13, בו לחללית הייתה אנרגיה חשמלית מוגבלת במיוחד ואנטנות התקשורת לטווח רחוק של החללית שידרו ברמות גל נמוכות מידי עבור רשת הטיסות המאוישות לחלל, והשימוש באנטנות הגדולות ביותר של DSN (יחד עם טלסקופ הרדיו של מצפה פארקס האוסטרלי) היה קריטי להצלת צוות המשימה. בעוד תוכנית אפולו הייתה תוכנית אמריקאית, DSN מספקת את שרות החרום לסוכנויות חלל אחרות גם כן, כדי להגביר את שיתוף הפעולה בין הסוכנויות. לדוגמה, הצלחת משימת SOHO של סוכנות החלל האירופית לא הייתה אפשרית ללא שימוש באנטנות הגדולות של DSN.
מידע כללי

DSN מפעילה כיום שלושה מרכזי תקשורת חלל עמוק הממוקמים בנטייה של ערך 120 מעלות אחד מן השני על פני כדור הארץ. המרכזים הם:
מרכז גולדסטון לתקשורת חלל עמוק הממוקם מחוץ לברסטו, קליפורניה, ארצות הברית.
מרכז מדריד לתקשורת חלל עמוק הממוקם כ־60 ק"מ מערבית למדריד, ספרד.
מרכז קנברה לתקשורת חלל עמוק הממוקם כ־40 ק"מ דרומית־מערבית לקנברה, טריטוריית הבירה האוסטרלית, אוסטרליה.
המתקנים ממוקמים באזורים חצי־הרריים וקעורים להגנה מפני הפרעות רדיו. המיקום האסטרטגי של שלושת מתקני DSN מאפשר קשר רציף עם רכבי חלל עם סיבובו של כדור הארץ, והופך את DSN לרשת התקשורת המדעית הרגישה והגדולה ביותר בעולם.
האנטנות בשלושת מתקני DSN מקושרות ישירות אל מרכז המבצעים של רשת חלל עמוק (DSOC), הממוקם במתקני JPL בפסדינה, קליפורניה. הסגל ב־DSOC מנטרים ומנהלים את הפעילות, ומפקחים על איכות הטלמטריה ומידע הניווט של החלליות הנמסרים למשתמשי הרשת. בנוסף למתקני DSN ולמרכז המבצעים, מתקן תקשורת קרקעי מספק תקשורת בין שלושת המתקנים למרכז המבצעים של JPL, למרכזי בקרה ושליטה של טיסות חלל ברחבי ארצות הברית והעולם ולמדענים ברחבי העולם.
משימות נאס"א לחקר מערכת השמש מבוצעות על ידי גשושיות בלתי מאוישות (למעט תוכנית אפולו). DSN מספקת את הקשר החיוני לניהול המשימות ולקבלת המידע והתמונות הנאספים על ידי הגשושית. כל האנטנות של DSN מתכווננות פרבוליות ובעלות טווח רחוק מאוד. האנטנות ומערכות העברת המידע מאפשרות:
קבלת טלמטריה מגשושיות
שידור פקודות לגשושיות
שדרוג מערכות ההפעלה של הגשושיות
מעקב אחרי מיקום ומהירות הגשושיות
ביצוע תצפיות "Very Long Baseline Interferometry"
מדידת וריאציות גלי רדיו עבור ניסויי רדיו מדעיים
איסוף מידע מדעי
ניטור ושליטה על ביצועי הרשת
ניהול

DSN היא מתקן של נאס"א והיא מנוהלת ומופעלת עבור נאס"א על ידי המעבדה להנעה סילונית (JPL), חלק מהמכון הטכנולוגי של קליפורניה. דירקטוריון הרשת הבין־כוכבית (IDN) מנהלת את המתקן בתוך JPL ואחראית על פיתוח הרשת והפעלתה. ה־IDN נחשבת לאחראית על כל ענייני JPL הקשורים לתקשורת, ניווט בין־כוכבי, מידע מערכות, מידע טכנולוגי, מחשוב, הנדסת תוכנה וטכנולוגיות רלוונטיות אחרות. IDN אחראית גם על מערכת הפעולות רבת־המשימות המתקדמת (AMMOS) של JPL ושירותי המידע והמחשוב הממסדיים (ICIS) של JPL.
אנטנות

כל מרכז תקשורת מכיל לפחות ארבעה מסופי חלל עמוק המצוידים במערכות תקשורת רגישות ביותר ואנטנות "צלחת" פרבוליות עצומות. ישנן:
אנטנה אחת בקוטר 34 מטרים בעלת נצילות גבוהה.
לפחות אנטנה אחת בקוטר 34 מטרים מוליכת גלי קרן. (בגולדסטון ישנן 3, במדריד 2 ובקנברה 1).
אנטנה אחת בקוטר 26 מטרים.
אנטנה אחת בקוטר 70 מטרים.
חמש מתוך האנטנות מוליכות גלי הקרן נוספו בסוף שנות ה־90. שלוש אנטנות מוקמו בגולדסטון ועוד אנטנה אחת במדריד ובקנברה. ב־2004 נוספה עוד אנטנה מוליכת גלי קרן במדריד.
על מנת לספק את דרישות התקשורת הנוכחיות והעתידיות, על DSN לבנות עוד אנטנות במרכזים הקיימים. הראשונה מבין אנטנות אלו נמצא כבר תחת בנייה במרכז התקשורת בקנברה והיא עתידה להיכנס לפעולה בין 2014 ל־2016.